Juž

Juž () om Venäman lidn da lidnankund Ivanovon agjan suvipäivnouzmas. Se om Južan rajonan administrativine keskuz (vspäi 1929).

 Istorii 
Eländpunktan aluz om pandud 16.-17. voz'sadal Juzg-nimitusenke (). Šingotihe bumagkanghiden tehmižel 19. voz'sadan kahtendes polespäi. Radnikžilo sai lidnan statusad vl 1925.

Južan päedheotandad oma kanghiden fabrik, omblendfabrik, turbhan edheotand.

 Geografijan andmused 
Lidn sijadase rajonan keskuzpalas, Kläz'm-jogen hural randpolel (Volgan oigedpol'ne bassein), 105 m ü.m.t. keskmäižel korktusel. Pionerk-jogi läbitab lidnad, vezivaradim om saudud Južan päivnouzmas.

Matkad Vladimiran agjhasai om kümne kilometrad suvipäivlaskmha orhal, Ivanovohosai om 78 km lodeheze orhal vai 94 km avtotel. Lähembaižed lidnad oma Väznikad (Vladimiran agj) 38 km suvhe orhal vai 50 km avtotedme, Kovrov (Vladimiran agj) 49 km suvipäivlaskmha orhal vai 70 km avtotedme, i Šui 48 km lodeheze orhal vai 64 km avtotedme. Kaidraižuine «Balahn — Šui»-raudte oli olmas 1900-nzil — 1990-nzil vozil.

Juž-žilo i nell' küläd mülüdas lidnankundha Juž-lidnan ližaks. Lidnankundan pind — 103,97 km².

 Eläjad 
Vl 1939 lidnan ristitišt oli 21 586 eläjad. Vn 2010 Venäman rahvahanlugemižen mödhe lidnan eläjiden lugu oli 14 170 ristitud, lidnankundan — 14 771 ristitud, rajonan viž ühesandest, vn 2021 lidnan — 12 957 ristitud. Vl 2017 kaik 12 834 ristitud elihe lidnas i 13 383 ristitud kaikes lidnankundas. Kaikiš suremb lidnan ristitišt oli 23..25 tuhad eläjid vozil 1959−1974 (25 tuh. rist. vl 1974).

Rahvahad (2010): venälaižed — 97,5 %, toižed rahvahad — 2,5 %.

Ortodoksižen hristanuskondan nell' pühäpert'Južan pühäpertid sobory.ru-saital.  oma kaičenus i saudud lidnas: koume jumalanpertid i časoun'.

Lapsiden opendusen aluzkundad oma päivkodid, keskškolad. Južan tehnologine kolledžJužan tehnologižen kolledžan sait (uzhtk.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnankundan Nevondkundan oficialine sait (gorod.yuzha.ru). 
 Lidnan da rajonan Administracijan sait (yuzha.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Ivanovon agjan lidnad
*